 

**בבית הדין הצבאי המחוזי**

**במחוז שיפוטי ח"א**

**בפני כבוד סגנית הנשיא**: **סא"ל סיגל טורג'מן חזן**

בעניין: התובע הצבאי (ע"י ב"כ, סגן דניאלה דוד)

נגד

הנאשם:X/XXX רב"ט א' ש' (ע"י ב"כ, סגן דניאלה דוד)

**הכרעת - דין**

על פי הודאתו מורשע הנאשם בעבירה של שימוש בסם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג - 1973, בהתאם לכתב האישום ולפרטים הנוספים.

**ניתנה היום, א' בשבט התשפ"ד, 11.01.2024, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**סגנית הנשיא**

**גזר - דין**

הנאשם הורשע על פי הודאתו בעבירה של שימוש בסם מסוכן בגין כך שבשנת 2023 בשתי הזדמנויות עשה שימוש בסם מסוכן מסוג קנאביס, בהזדמנות אחת בתוך היחידה ובהזדמנות שנייה מחוצה לה.

הנאשם התגייס לשירות ביום 05.12.2022 ושירת XXX ביום 26.12.2023 נעצר בנוגע לחקירה בתיק זה ומאז הוא שוהה במעצר.

כבר בהזדמנות הראשונה נטל הנאשם אחריות על מעשיו תוך שוויתר על טענות ראייתיות ובכך חסך בזמן שיפוטי. בהתחשב בכך, החליטו הצדדים על הסדר מקל בעניינו, אותו מצאתי ראוי והחלטתי לאשרו.

**על הנאשם נגזרים, אפוא, העונשים הבאים:**

1. **עשרים ושמונה (28), ימי מאסר לריצוי בפועל, שיימנו החל ביום מעצרו.**
2. **עונש מאסר מותנה בן שלושה (3) חודשים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן שלושים ימים (30) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **שמונים ותשעה (89) ימי פסילה מלקבל ומלהחזיק רישיונות נהיגה צבאיים ואזרחיים החל מיום סיום ריצוי עונש המאסר. במועד זה יפקיד הנאשם את כלל רישיונותיו בסמכות רישוי צה"ל. הובהר והוסבר לנאשם כי הוא יהיה פסול מקבלת או החזקת רישיונות מיום סיום ריצוי עונש המאסר, ואולם מניין הפסילה יחל להימנות רק ממועד הפקדת** **הרישיונות בפועל.**
5. **הורדה לדרגת טוראי.**
6. **זכות ערעור כחוק.**
7. **ניתן היום, א' בשבט התשפ"ד, 11.01.2024, והודע בפומבי ובמעמד הצדדים.**

**\_\_\_\_\_\_\_\_\_\_\_**

**סגנית הנשיא**

**נערך על ידי: ק.ג**

**בתאריך:31.12.2023**

**חתימת המגיה: סגן שיר בן-ארמון**